12. ΝΟΜΟΣ υπ' αριθ. 1817 της 23 Απρ./26 Μαΐου 1951 Περί παροχής ευεργημάτων εις διαπράξαντας αδικήματα σχέσιν έχοντα προς την καταστολήν της ανταρσίας. Άρθρ.1.-1.Κατηγορούμενοι ή καταδικασθέντες, όσοι, είτε μεμονωμένως είτε ανήκοντες εις ενόπλους ομάδας, έδρασαν προς καταστολήν της ανταρσίας και ήθελον παρουσιασθή εντός μηνός από της ισχύος του παρόντος, εις δικαστικάς, στρατιωτικάς ή αστυνομικάς αρχάς, ως και οι παρουσιασθέντες από της απελευθερώσεως της Χώρας μέχρι της δημοσιεύσεως του παρόντος κατά τας σχετικάς διατάξεις προηγουμένων σχετικών νόμων (ΚΘ΄ Ψήφισμα κλπ.) απολαύουν των ευεργετημάτων του άρθρ. 3 του νόμου τούτου δια τας υπ' αυτών διαπραχθείσας αξιοποίνους πράξεις από της απελευθερώσεως της Χώρας από της εχθρικής Κατοχής μέχρι της δημοσιεύσεως του παρόντος, αίτινες σχετίζονται οπωσδήποτε με την αντισυμμοριακήν δράσιν ή έτεινον εις την επιτυχίαν του αντισυμμοριακού αγώνος. 2.Περί της αυθορμήτου προσελεύσεως συντάσσεται έκθεσις υπό της Αρχής εις ην αύτη εγένετο, διαβιβαζομένη πάραυτα εις τον Εισαγγελέα Πλημμελειοδικών της περιφερείας της προσελεύσεως, όστις καταχωρίζει ταύτην εις ειδικόν βιβλίον κατά τα θεσπισθέντα υπό του ΚΘ΄ Ψηφίσματος και όστις προκειμένου μεν περί των υπαγομένων, κατά τα κατωτέρω, εις στρατιωτικάς αρχάς διαβιβάζει αντίγραφον της εκθέσεως μετά των λοιπών στοιχείων, άτινα ήθελε συγκεντρώση, εις τας αρμοδίας στρατιωτικάς αρχάς, προκειμένου δε περί των λοιπών ωσαύτως εις τον Εισαγγελέα Πλημμελειοδικών της περιφερείας του αρμοδίου Δικαστηρίου παρ' ω εκκρεμεί κατηγορία ή εξέδωκε σχετικήν απόφασιν. Άρθρ.2.-Στρατιωτικοί εν γένει του Στρατού Ξηράς, Θαλάσσης, Αέρος, Χωροφυλακής και Αστυνομίας Πόλεων, συμπεριλαμβανομένων και των Μ.Ε.Α., Μ.Α.Υ., Μ.Α.Δ. και δημοσυντηρήτων Ταγμάτων κατηγορούμενοι ή καταδικασθέντες δι' αξιοποίνους πράξεις τας οποίας διέπραξαν μέχρι της δημοσιεύσεως του παρόντος υπό την στρατιωτικήν αυτών ιδιότητα, σχετίζονται δε αύται οπωσδήποτε με τον αντικομμουνιστικόν αγώνα ή έτεινον εις την επιτυχίαν αυτού, απολαύουν των ευεργετημάτων του επομένου άρθρου.  «2.Οι καταδικασθέντες εις επανορθωτικήν ποινήν δι' εγκλήματα τελεσθέντα μέχρι 31ης Ιαν. 1951 εν τη επιδιώξει της επιτυχίας του αντικομμουνιστικού αγώνος και εκτίσαντες την ποινήν αυτών ή τυχόντες Βασιλικής Χάριτος εν όλω ή εν μέρει απολαύουσι των ευεργετημάτων του παρόντος, εφ' όσον αιτήσωνται τούτο κατά τα εν τω άρθρ. 4 οριζόμενα. Αι αυταί ως άνω διατάξεις επεκτείνονται και εις τους αξιωματικούς της Β. Χωροφυλακής και υπαλλήλους και όργανα Αγροφυλακής, δι' αδικήματα τελεσθέντα παρ' αυτών από της ενάρξεως  της εχθρικής Κατοχής μέχρι 23 Απριλίου 1951, εφ' όσον εξήλθον ήδη των φυλακών, εκτίσαντες ποινήν φυλακίσεως ή ειρκτής». Η παρ. 2 προσετέθη δια της παρ. 1 του άρθρ. 7 Ν.Δ. 3423/1955. Άρθρ.3.-1.Συντρεχουσών των προϋποθέσεων των προηγουμένων άρθρων θεωρούνται παραγεγραμμέναι αι αξιόποιναι πράξεις ως και αι τυχόν εκδοθείσαι καταδικαστικαί αποφάσεις δι' αδικήματα περί ων τα προηγούμενα άρθρα. 2.Των αυτών ευεργετημάτων απολαύουν και οι δια τα εν τοις άρθρ. 1 και 2 του παρόντος νόμου αδικήματα κρατούμενοι εις τας Φυλακάς.  «Πάσαι αι συνέπειαι των περί ων πρόκειται καταδικαστικών αποφάσεων καταργούνται και αίρονται». Το β΄εδάφιον προσετέθη δια της παρ. 2 άρθρ. 7 Ν.Δ. 3423/1955.  «3.Τα βάσει των ανωτέρω αποφάσεων συνταχθέντα δελτία Ποινικού Μητρώου κατά των περί ων πρόκειται καταστρέφονται άμα τη ισχύϊ του παρόντος κατά τας περί καταστροφής τούτων ισχυούσας διατάξεις». Η παρ. 3 προσετέθη δια της παρ. 3 άρθρου 7 Ν.Δ. 3423/1955, εφαρμοζομένη και δια τους αξιωματικούς του Στρατού ή της Χωροφυλακής τους καταδικασθέντας επί παραβάσει του Α.Ν. 533/1945 και τυχόντας Βασ. Χάριτος μετ' άρσεως των συνεπειών της καταδίκης. Άρθρ.4.-1.Προκειμένου περί υπαγομένων εις το άρθρ. 1 η κατά το προηγούμενον άρθρον παραγραφή των αδικημάτων ή των καταδικαστικών αποφάσεων κηρύσσεται υπό του Συμβουλίου Πλημμελειοδικών της περιφερείας του Δικαστηρίου παρ' ω εκκρεμεί κατηγορία, ή εξέδωκε την καταδικαστικήν απόφασιν. Ο παρ' αυτώ Εισαγγελεύς, λαβών αντίγραφον της αυθορμήτου προσελεύσεως, αυτεπαγγέλτως ή τη αιτήσει του κατηγορουμένου ή καταδίκου, συγκεντρώνει τα απαραίτητα στοιχεία και τας τυχόν προταθείσας αποδείξεις κατά τα περί προεισαγωγικής ανακρίσεως εισάγει τη υπόθεσιν εις το Συμβούλιον Πλημμελειοδικών, όπερ αποφαίνεται, λαμβάνον υπ’ όψει τα έγγραφα της δικογραφίας και παν έτερον υποβαλλόμενον στοιχείον προς σχηματισμόν πεποιθήσεως περί της αυθορμήτου προσελεύσεως και της συνδρομής των όρων του νόμου τούτου. Κατά του βουλεύματος του Συμβουλίου Πλημμελειοδικών επιτρέπεται το ένδικον μέ(Αντί της σελ. 186,1(α) Σελ. 186,01(β) ΜΕ-67 Αμνηστία 9.Γ.ε.12 σον της εφέσεως ενώπιον του Συμβουλίου Εφετών. 2.Το Συμβούλιον των Πλημμελειοδικών δύναται, υπάγον εις τας ευεργετικάς διατάξεις του παρόντος Νόμου τους περί ων το άρθρ. 1, να υποβάλη αυτούς υπό αστυνομικήν επιτήρησιν μέχρι τριετίας, εφ' όσον ήθελε θεωρήση τούτους επικινδύνους εις την δημοσίαν ασφάλειαν, εις ιδιαιτέρως δε βαρείας περιπτώσεις δύναται να απαγορεύση εις αυτούς όπως διαμένουν κατά τον χρόνον της αστυνομικής επιτηρήσεως εις την περιφέρειαν των Νομών ένθα διέπραξαν τα αδικήματα, δι' α έτυχον του ευεργετήματος. 3.Προκειμένου περί των υπαγομένων εις το άρθρ. 2 του παρόντος νόμου η παραγραφή κηρύσσεται υπό συμβουλίου αποτελουμένου εκ του ασκούντος την ποινικήν αγωγήν ή του νομίμου αυτού αναπληρωτού παρά τω Διαρκεί Στρατοδικείω εις την περιφέρειαν του οποίου διεπράχθη το αδίκημα, του Προέδρου και του Βασιλικού Επιτρόπου του αυτού Στρατοδικείου. Το Συμβούλιον τούτο είναι αρμόδιον προκειμένου και περί των υπαγομένων εις την αρμοδιότητα των κοινών δικαστηρίων. Περί της χορηγήσεως ή μη της αναστολής συντάσσεται παρά του Συμβουλίου ειδικώς ητιολογημένη πράξις. Τα εν προηγουμένη παραγράφω έχουσι ανάλογον εφαρμογήν και επί του προκειμένου. Άρθρ.5.-1.Εις τας διατάξεις των άρθρ. 2, 3 και 4 παρ. 2 του παρόντος Νόμου υπάγονται και ιδιώται διαπράξαντες αξιοποίνους πράξεις, αποδεδειγμένως εν τη εκτελέσει εντολών των στρατιωτικών αρχών. 2.Εις τας διατάξεις του άρθρ. 3 υπάγονται και οι διαρκούντος του εναντίον των συμμοριτών αγώνος παρακωλύσαντες δια παρεμβάσεως των στρατιωτικών αρχών την εκτέλεσιν δικαστικών αποφάσεων διαταξασών έξωσιν εκ κατοικιών, εφ' όσον οικείοι αυτών κατά την έννοιαν του άρθρ. 13 του Ποινικού Κώδικος υπηρέτουν εις τας τάξεις του στρατού. Άρθρ.6.-1.Οι βάσει του άρθρ. 3 του Ν.Δ. 414/47 υπαχθέντες υπό αστυνομικήν επιτήρησιν εκτός των ορίων των Νομών όπου έχουν την κατοικίαν των δύνανται ν' απαλλαγούν του μέτρου τούτου εφ' όσον συντρέχουν προς τούτο αποχρώντες λόγοι, κατόπιν αποφάσεως Επιτροπής αποτελουμένης εκ του Εισαγγελέως Πρωτοδικών του τόπου της διαπράξεως του αδικήματος του Διοικητού Χωρ/κής και του Νομάρχου της περιφερείας ως Προέδρου. 2.Εκ του τελευταίου εδαφίου του άρθρ. 3 του Ν.Δ. 414/47 διαγράφεται η φράσις «ή ήθελον καταληφθή εν τω Νομώ όπου διεπράχθη το αδίκημα». 3.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 186,02(β) ΜΕ-68 9.Γ.ε.12 Αμνηστία